**PLAČIOJO ĮSIVERTINIMO IŠVADOS**

**2019 m.**

Gimnazijoje dirba 26 mokytojai, iš jų 7 dirbantys keliose darbovietėse. Mokytojų kvalifikacija: 2 mokytojai metodininkai (8%), 22 vyresniųjų mokytojų (84%), 2 mokytojai (8%). Visi gimnazijoje dirbantys pedagogai turi aukštąjį pedagoginį išsilavinimą ir yra dalykų specialistai.

Ugdymo procesui talkina socialinis pedagogas, specialusis pedagogas, mokytojas - padėjėjas, bibliotekininkė, raštinės vedėja, IT inžinierius. Visi mokytojai yra baigę kompiuterinio raštingumo kursus, aktyviai dalyvauja metodinėje veikloje.

Tai atitinka gimnazijos viziją, misiją ir vertybes.

Alternatyvos: mokytojai nuolat kelia kvalifikacinę kategoriją. „Plačiajame“ įsivertinime dalyvavo 23 (88%) mokytojų. Įsivertinimas vyko remiantis pagalbinėmis priemonėmis: „Atnaujinti mokyklų veiklos įsivertinimo rodikliai (2015)“, ISO standartai.

Visi dalyvaujantieji analizavo pagalbinių rodiklių aprašymą, nurodantį esminį kokybės požymį, lygino jį su esama padėtimi ir rašė 1-4 balų įvertinimus, atitinkančius 1-4 lygius. Buvo siekiama bendro sprendimo – susitarimo dėl problemos. Koordinacinė darbo grupė susumavo rezultatus, kurie išryškino teigiamas ir problemiškas gimnazijos sritis, kuriose pateikta tema, konkretinanti veiklos sritį, veiklos rodikliai. Remiantis plačiojo įsivertinimo rezultatais, geriausiai įvertinti šių sričių rodikliai:

Sritis 2. Ugdymasis ir mokinių patirtys. Tema 2.1. Planavimas. Rodiklis 2.1.3. Orientavimasis į mokinių poreikius;

Sritis 3. Aplinkos. Tema 3.1. Įgalinanti mokytis fizinė aplinka. Rodiklis 3. 1. 1. Įranga ir priemonės;

Sritis 4. Vadyba ir lyderystė. Tema 4.2. Mokymasis ir veikimas komandomis. Rodiklis: 4.2.1. Veikimas kartu.

Silpniausi veiklos sričių rodikliai yra šie:

Sritis 1. Rezultatai. Tema 1.2. Pasiekimai ir pažanga. Rodiklis 1.2.1. Mokinio pasiekimai ir pažanga;

Sritis 2. Ugdymas(is) ir mokinių patirtys. Tema. 2.4. Vertinimas ugdant Rodiklis: 2.4.2. Mokinių įsivertinimas.

Sritis 4. Vadyba ir lyderystė. Tema. 4.2. Mokymasis ir veikimas komandomis. Rodiklis: 4.2.2. Tėvų/globėjų galimybių pažinimas ir didinimas.

Darbo grupė pagal Bendrojo ugdymo mokyklos veiklos kokybės įsivertinimo rekomendacijas 2015, gimnazijos veiklos kokybės vidaus įsivertinimą įgyvendina per penkis etapus: pasirengimas, įsivertinimo koncepcijos kūrimas, tyrimo metodikos parengimas, įsivertinimo atlikimas, apibendrinimas.

Mokytojams išanalizavus gimnazijos veiklos plačiojo įsivertinimo lenteles ir įvertinus rodiklius pagal lygius, bendru susitarimu mokytojų tarybos posėdyje buvo nutarta pasirinkti sritį 2. „Ugdymas(is) ir mokinių patirtys“. Temą 2.4. „Vertinimas ugdant“ ir plačiau ištirti rodiklio 2.4.2. „Mokinių įsivertinimas“ pagalbinį rodiklį „Dialogas vertinant“ siekiant išsiaiškinti ar gimnazijoje vertinimas pagrįstas mokytojo ir mokinio dialogu apie mokymosi sėkmes ir nesėkmes, procesą, rezultatus. Suformuluotam probleminio vertinimo tyrimo klausimui pritarė gimnazijos vadovas. Buvo susitarta dėl įsipareigojimo ir dalyvavimo gimnazijos veiklos procesuose, taip pat bus siekiama surinkti patikimus duomenis ir informaciją.

Atlikdama giluminį gimnazijos veiklos kokybės vidaus įsivertinimą darbo grupė naudosis IQES online Lietuva teikiamomis galimybėmis. Klausimyno teiginiai bus apdoroti IQESonline.lt. Vertinimui bus pasinaudota rangine skale su keliomis atsakymų skiltimis. Klausimynai bus pritaikyti tiriamam rodikliui ir mūsų gimnazijai. Tiriami trys instrumentai: klausimynas mokytojams, tėvams ir mokiniams. Įvertinus IQES online Lietuva grįžtamojo ryšio rezultatus, jie bus interpretuoti, suformuluotos išvados bei pasirengta informuoti gimnazijos vadovą ir mokytojų tarybą apie stipriąsias ir tobulintinas vertinamos veiklos sritis, siūlomos rekomendacijos.

Darbo grupė

Regina Tamošiūnienė, Janina Ltvin,

Irena Šulska, Veslava Vežbovič.